சி. ஆர். விஜயகுமாரி

விஜயகுமாரி (பிறப்பு: 27 ஏப்ரல் 1936) பழம்பெரும் தமிழ்த் திரைப்பட நடிகையும், இவர் அன்றைய முன்னணி நடிகர் எஸ். எஸ். ராஜேந்திரனின் மனைவியும் ஆவார்.

 முன் வாழ்கை 
விஜயகுமாரி தமிழ்நாட்டின், கோயம்புத்தூர் மாவட்டம், மேட்டுப்பாளையத்தில் ராமசாமி, தங்கலட்சுமி இணையருக்கு இரண்டவது மகளாகப் பிறந்தார்.அன்றைய நாயகிகள், விஜயகுமாரி, லட்சிய நடிகை!, கட்டுரை ஆர். சி. ஜெயந்தன், இந்து தமிழ் திசை சித்திரை மலர் 2021 பக்கம்: 194-195

 திரை வாழ்வு 
ஏவிஎம் தயாரிப்பில் 1956 இல் வெளியான குலதெய்வம் படத்தின் மூலம் தமிழ் திரையுலகில் நாயகியாக அறிமுகமானார். அதைத் தொடர்ந்து ஸ்ரீதரின் கல்யாண பரிசு (1959) படத்தில் நடித்து புகழ்பெற்றார். ஜெமினியின் வஞ்சிக்கோட்டை வாலிபன் (1958) படத்தில் ஜெமினி கணேசனின் தங்கையாக நடித்தார். அப்படம் இந்தியில் ராஜ்திலக் என்ற பெயரில் மறுஆக்கம் செய்யப்பட்டபோது அதிலும் விஜயகுமாரி நடித்தார். அதன் பிறகு வந்த இந்திப்பட வாய்புகளை மறுத்து தமிழ்ப் படங்களிலேயே கவனம் செலுத்தினார்.

விஜயகுமாரி சிவாஜி கணேசனுடன் அவரது மகளாக பார் மகளே பார் திரைப்படத்திலும், முறைபெண்ணாகவும், காதலியாகவும் குங்குமம் திரைப்படத்திலும், தங்கையாக பச்சை விளக்கு, சாந்தி, சவாலே சமாளி, சித்ரா பௌர்ணமி திரைப்படங்களிலும், மனைவியாக ராஜ ராஜ சோழன் திரைப்படத்திலும், அக்காவாக அன்பைத்தேடி திரைப்படத்திலும் நடித்துள்ளார்.
60-களில் முன்னணி இயக்குநர்களான ஸ்ரீதரின் முதல் படமான " கல்யாண பரிசு ", கே.எஸ்.கோபாலகிருஷ்ணனின் முதல் திரைப்படம் சாரதா, ஆரூர்தாஸ் இயக்கிய முதல் திரைப்படம் பெண் என்றால் பெண் ஆகியவற்றில் நடித்துள்ளார்.
அவர் நடித்த சில திரைப்படங்கள் அவரேற்ற வேடத்தின் பெயர் கொண்டு வெளிவந்தன. காட்டாக, சாரதா, சாந்தி, ஆனந்தி, பவானி ஆகும். ஸ்ரீதரின் இயக்கத்தில் அவர் நடித்த போலீஸ்காரன் மகள் , ஏ. சி. திரிலோகச்சந்தர் இயக்கிய நானும் ஒரு பெண் திரைப்படங்களில் அவரது நடிப்பு சிறப்பாக அமைந்திருந்தது. பூம்புகார் திரைப்படத்தில் கண்ணகியாக நடித்துள்ளார்.

 தனிப்பட்ட வாழ்கை 
இவர் திரைப்பட நடிகர் எஸ். எஸ். இராஜேந்திரனைத் திருமணம் புரிந்து கொண்டார். 1961 முதல் 1973 வரை 12 ஆண்டுகள் இருவரும் சேர்ந்து வாழ்ந்தனர். இருப்பினும் மணவாழ்வில் ஏற்பட்ட பிணக்கின் விளைவாக இருவரும் பிரிந்தனர். இந்த இணையருக்கு 1963 இல் பிறந்த இரவிக்குமார் என்றொரு மகன் உள்ளார்.https://antrukandamugam.wordpress.com/2013/09/09/vijayakumari/

நடித்த சில திரைப்படங்கள்
 ஆண்டு  திரைப்படம்  கதாபாத்திரம்  மொழி  குறிப்பு 1953  நால்வர்   தமிழ்  1958  பெற்ற மகனை விற்ற அன்னை   தமிழ்  1958  பதிபக்தி   தமிழ் 1958  வஞ்சிக்கோட்டை வாலிபன்    தமிழ்  1959  அழகர்மலை கள்வன்   தமிழ்  1959  கல்யாணப் பரிசு    தமிழ்  1959  நாட்டுக்கொரு நல்லவள்   தமிழ்  1960  தங்கரத்தினம்   தமிழ்  1960  தங்கம் மனசு தங்கம்   தமிழ்  1961  குமுதம்   தமிழ்  1961  பணம் பந்தியிலே   தமிழ்  1962  ஆலயமணி   தமிழ்  1962  தெய்வத்தின் தெய்வம்   தமிழ்  1962  எதையும் தாங்கும் இதயம்   தமிழ்  1962  முத்து மண்டபம்   தமிழ்  1962  பாத காணிக்கை   தமிழ்  1962  போலீஸ்காரன் மகள்   தமிழ்  1962  சாரதா   தமிழ்  1962  சுமைதாங்கி   தமிழ்  1963  குங்குமம்   தமிழ்  1963  ஆசை அலைகள்   தமிழ்  1963  கைதியின் காதலி   தமிழ்  1963  காஞ்சித் தலைவன்    தமிழ்  1963  மணி ஓசை   தமிழ்  1963  நானும் ஒரு பெண்   தமிழ்  1963  நீங்காத நினைவு   தமிழ்  1963  பார் மகளே பார்   தமிழ்  1964  அல்லி   தமிழ்  1964  பச்சை விளக்கு   தமிழ்  1964  பாசமும் நேசமும்   தமிழ்  1964  பூம்புகார்    தமிழ்  1965  ஆனந்தி   தமிழ்  1965  காக்கும் கரங்கள்   தமிழ்  1965  பணம் தரும் பரிசு   தமிழ்  1965  பூமாலை   தமிழ்  1965  சாந்தி   தமிழ்  1966  அவன் பித்தனா   தமிழ்  1966  கொடிமலர்   தமிழ்  1966  மணி மகுடம்   தமிழ்  1967  சுந்தர மூர்த்தி நாயனார்   தமிழ்  1967  விவசாயி    தமிழ்  1967  கணவன்   தமிழ்  1967  பவானி   தமிழ்  1968  கல்லும் கனியாகும்   தமிழ்  சிறப்புத் தோற்றம் 1968  நீயும் நானும்   தமிழ்  1968  தேர்த் திருவிழா   தமிழ்  1968  ஜீவனாம்சம்   தமிழ்   1969  அவரே என் தெய்வம்   தமிழ்  1969  மனைவி   தமிழ் 1971  சவாலே சமாளி   தமிழ்  1973  ராஜராஜ சோழன்    தமிழ்  1973  அன்பைத் தேடி    தமிழ்  1976  சித்ரா பௌர்ணமி (திரைப்படம்)    தமிழ்  1983  தங்க மகன்    தமிழ்  1984  நான் மகான் அல்ல    தமிழ்  1986  மாவீரன்    தமிழ்  1990  பெரிய இடத்து பிள்ளை    தமிழ்  1993  அரண்மனைக்கிளி    தமிழ்  1993  ஆத்மா   தமிழ்  1996  பூவே உனக்காக    தமிழ்  1997  தர்ம சக்கரம்    தமிழ்  2000  தெனாலி   தமிழ்  2003  காதல் சடுகுடு    தமிழ் 

 மேற்கோள்கள் 

வெளியிணைப்புகள்

பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
பகுப்பு:1936 பிறப்புகள்
பகுப்பு:20 ஆம் நூற்றாண்டின் இந்திய நடிகைகள்